 KOMENTE DHE REKOMANDIME 
MBI RAPORTIN E MONITORIMIT TË 12 MUJORIT TË VITIT 2021 
PËR MINISTRINË E FINANCAVE DHE EKONOMISË 


I. Vlerësim i përgjithshëm i qëllimeve dhe objektivave të politikës 
Misioni i Ministrisë së Financave dhe Ekonomisë është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike. Ministria e Financave dhe Ekonomisë e ushtron veprimtarinë nëpërmjet këtyre fushave të përgjegjësisë shtetërore: Politikës makroekonomike dhe fiskale; Administrimit të të ardhurave; Administrimit të buxhetit të shtetit; Menaxhimit të borxhit publik; Administrimit financiar; Menaxhimit financiar dhe kontrollit; Menaxhimit të asistencës financiare të Bashkimit Evropian dhe menaxhimit të fondeve të Bashkimit Evropian; Inspektimit financiar publik; Bashkërendimit të përgjithshëm të auditimit të brendshëm.

Ministria e Financave dhe Ekonomisë  për vitin 2021, administron dhe menaxhon fondet publike sipas trembëdhjetë programeve të miratuara, e konkretisht:

1. Planifikimi, menaxhimi dhe administrimi.
2. Menaxhimi i Shpenzimeve Publike
3. Ekzekutimi i Pagesave të Ndryshme
4. Menaxhimi i të Ardhurave Tatimore
5. Menaxhimi i të Ardhurave Doganore
6. Lufta kundër Transaksioneve Financiare Jo-Ligjore
7. Mbështetje për Zhvillim Ekonomik
8. Mbështetje për Mbikq. e Tregut, Infrast. e Cilës. dhe Pron. Industr.
9. Sigurimi Shoq ëror
10. Tregu i Punës
11. Inspektimi në Punë
12. Arsimi i  Mesëm Profesional
13. Strehimi


II. Karakteristika kryesore të performancës së shpenzimeve
Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, realizimi i shpenzimeve sipas llojit të tyre, deri në fund të vitit 2021 për MFE  paraqitet si më poshtë, në mijë lekë: 

	NR
	Emërtimi
	Plani me ndryshime 2021
	Fakti vitit 2021
	Përqindja  e realizimit

	1
	Shpenzime personeli
	              6,008,564 
	       5,831,079 
	              97.05 

	 
	Shpenzime paga
	              5,132,692 
	       4,997,108 
	              97.36 

	 
	Sigurime shoqerore
	                 875,872 
	          833,971 
	              95.22 

	2
	Shpenzime të tjera korente
	            63,055,871 
	     62,051,608 
	              98.41 

	3
	Shpenzime kapitale
	              4,389,968 
	       3,832,352 
	              87.30 

	 
	Financim i brendshëm
	              1,767,350 
	       1,557,791 
	              88.14 

	 
	Financim i huaj
	                 622,618 
	          274,561 
	              44.10 

	 
	Transferta kapitale
	              2,000,000 
	       2,000,000 
	           100.00 

	TOTALI
	            73,454,403 
	     71,715,039 
	         97.63 



Ndërsa plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente, shpenzime kapitale sipas llojit të financimit, shpenzime kapitale dhe shpenzime total, paraqitet në tabelat më poshtë, në mijë lekë:

	Programi
	Shpenzime korente

	
	Plani
	Fakt 12M 2021
	Përqindja  e realizimit

	Planifikimi, Menaxhimi dhe Administrimi
	560,879
	547,928
	97.7%

	Menaxhimi i Shpenzimeve Publike
	365,200
	342,031
	93.7%

	Ekzekutimi i Pagesave të Ndryshme
	251,552
	212,098
	84.3%

	Menaxhimi i të Ardhurave Tatimore
	2,500,268
	2,377,087
	95.1%

	Menaxhimi i të Ardhurave Doganore
	3,460,910
	3,409,285
	98.5%

	Lufta Kundër Transaksioneve Financiare Jo-Ligjore
	79,000
	62,524
	79.1%

	Mbështetje për Zhvillim Ekonomik
	518,300
	236,146
	45.6%

	Mbështetje për Mbikëqyrjen e Tregut, Infrastruktura e Cilësise dhe Pronësia Industriale 
	288,837
	264,472
	91.6%

	Inspektimi në Punë
	162,270
	153,873
	94.8%

	Strehimi
	3,446,733
	3,229,747
	93.7%

	Arsimi i Mesëm Profesional
	2,141,152
	1,991,623
	93.0%

	Sigurimi Shoqëror
	52,591,899
	52,591,149
	100.0%

	Tregu i Punës
	2,697,436
	2,464,725
	91.4%

	Totali
	69,064,435
	67,882,687
	98.3%



Nga të dhënat e mësipërme financiare, vërejmë që realizimi në % për vitin 2021, për shpenzimet korente të Ministrisë së Financave dhe Ekonomisë, është shumë i lartë konkretisht 98.3 përqind. 
	Programi
	Shpenzime kapitale (F-B dhe F-H)

	
	Plani
	Fakt 12M 2021
	Përqindja  e realizimit

	Planifikimi, Menaxhimi dhe Administrimi
	414,768
	391,292
	94.3%

	Financim i huaj
	149,000
	107,037
	71.8%

	Menaxhimi i Shpenzimeve Publike
	0
	0
	-

	Ekzekutimi i Pagesave të Ndryshme
	0
	0
	-

	Menaxhimi i të Ardhurave Tatimore
	553,858
	542,787
	98.0%

	Financim i huaj
	0
	0
	-

	Menaxhimi i të Ardhurave Doganore
	143,220
	103,434
	72.2%

	Financim i huaj
	63,690
	459
	0.7%

	Lufta kundër Transaksioneve Financiare Jo-Ligjore
	2,000
	0
	0.0%

	Mbështetje për Zhvillim Ekonomik
	38,500
	30,907
	80.3%

	Financim i huaj
	70,000
	21,227
	30.3%

	Mbështetje për Mbikq. e Tregut, Infrast. e Cilës. dhe Pron. Industr.
	16,000
	11,489
	71.8%

	Inspektimi në Punë
	10,000
	9,217
	92.2%

	Strehimi
	300,000
	283,968
	94.7%

	Arsimi i  Mesëm Profesional
	249,004
	183,120
	73.5%

	Financim i huaj
	339,928
	145,839
	42.9%

	Sigurimi Shoqëror
	0
	0
	-

	Tregu i Punës
	40,000
	1,577
	3.9%

	Totali
	2,389,968
	1,832,352
	76.7%



	Programi
	Shpenzime kapitale total

	
	Plani
	Fakt 12 M 2021
	Përqindja  e realizimit

	Planifikimi, Menaxhimi dhe Administrimi
	563,768
	498,329
	88.4%

	Menaxhimi i Shpenzimeve Publike
	0
	0
	-

	Ekzekutimi i Pagesave të Ndryshme
	0
	0
	-

	Menaxhimi i të Ardhurave Tatimore
	553,858
	542,787
	98.0%

	Menaxhimi i të Ardhurave Doganore
	206,910
	103,892
	50.2%

	Lufta Kundër Transaksioneve Financiare Jo-Ligjore
	2,000
	0
	0.0%

	Mbështetje për Zhvillim Ekonomik
	108,500
	52,135
	48.1%

	Mbështetje për Mbikëqyrjen e Tregut, Infrastruktura e Cilësise dhe Pronësia Industriale 
	16,000
	11,489
	71.8%

	Inspektimi në Punë
	10,000
	9,217
	92.2%

	Strehimi
	300,000
	283,968
	94.7%

	Arsimi i Mesëm Profesional
	588,932
	328,959
	55.9%

	Sigurimi Shoqëror
	0
	0
	-

	Tregu i Punës
	40,000
	1,577
	3.9%

	Totali
	2,389,968
	1,832,352
	76.7%



Nga të dhënat e mësipërme financiare, vërejmë që realizimi për vitin 2021, për shpenzimet kapitale të Ministrisë së Financave dhe Ekonomisë sipas të dhënave të Sistemit Financiar Informatik të Qeverisë, është 76,7 përqind; 
Në total, realizimi për vitin, për Ministrinë e Financave dhe Ekonomisë, është 97,6 përqind, pa përfshirë të ardhurat jashtë limitit. Të dhënat sipas çdo programi në mijë lekë jepen në tabelen e mëposhtme:
	Programi
	Shpenzime Total

	
	Plani
	Fakt 12 M 2021
	Përqindja  e realizimit

	Planifikimi, Menaxhimi dhe Administrimi
	1,124,647
	1,046,257
	93.0%

	Menaxhimi i Shpenzimeve Publike
	365,200
	342,031
	93.7%

	Ekzekutimi i Pagesave të Ndryshme
	251,552
	212,098
	84.3%

	Menaxhimi i të Ardhurave Tatimore
	3,054,126
	2,919,874
	95.6%

	Menaxhimi i të Ardhurave Doganore
	3,667,820
	3,513,177
	95.8%

	Lufta Kundër Transaksioneve Financiare Jo-Ligjore
	81,000
	62,524
	77.2%

	Mbështetje për Zhvillim Ekonomik
	626,800
	288,280
	46.0%

	Mbështetje për Mbikëqyrjen e Tregut, Infrastruktura e Cilësise dhe Pronësia Industriale 
	304,837
	275,961
	90.5%

	Inspektimi në Punë
	172,270
	163,090
	94.7%

	Strehimi
	3,746,733
	3,513,715
	93.8%

	Arsimi i Mesëm Profesional
	2,730,084
	2,320,582
	85.0%

	Sigurimi Shoqëror
	52,591,899
	52,591,149
	100.0%

	Tregu i Punës
	2,737,436
	2,466,302
	90.1%

	Totali
	71,454,403
	69,715,039
	97.6%



Të dhënat sipas strukturës së peshës specifike që secili program zë në buxhetin total të MFE, referuar planit vjetor me ndryshime dhe realizimit faktik të vitit 2021, paraqiten si më poshtë:
	Programi
	Plani
	Fakt

	
	
	

	Planifikimi, Menaxhimi dhe Administrimi
	1.6%
	1.5%

	Menaxhimi i Shpenzimeve Publike
	0.5%
	0.5%

	Ekzekutimi i Pagesave të Ndryshme
	0.4%
	0.3%

	Menaxhimi i të Ardhurave Tatimore
	4.3%
	4.2%

	Menaxhimi i të Ardhurave Doganore
	5.1%
	5.0%

	Lufta Kundër Transaksioneve Financiare Jo-Ligjore
	0.1%
	0.1%

	Mbështetje për Zhvillim Ekonomik
	0.9%
	0.4%

	Mbështetje për Mbikëqyrjen e Tregut, Infrastruktura e Cilësise dhe Pronësia Industriale 
	0.4%
	0.4%

	Inspektimi në Punë
	0.2%
	0.2%

	Strehimi
	5.2%
	5.0%

	Arsimi i Mesëm Profesional
	3.8%
	3.3%

	Sigurimi Shoqëror
	73.6%
	75.4%

	Tregu i Punës
	3.8%
	3.5%

	Totali
	100%
	100%



III. Informacion mbi volumin dhe madhësinë e ndryshimit të buxhetit.
Ndryshimet e planit të buxhetit për vitin 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ardhur si pasojë e fondeve të akorduara si fonde shtesë nga Fondi i veçantë si dhe ndryshimeve buxhetore në zbatim të Aktit Normativ Nr.18, datë 14.04.2021, “Për disa ndryshime në Ligjin Nr. 137/2020 “Për buxhetin e vitit 2021”, Aktit Normativ Nr.26, datë 22.06.2021, si dhe disa Vendimeve të Këshillit të Ministrave si Vendimit nr. 359, datë 4.5.2020, të Këshillit të Ministrave “Për shpronësimin për interes publik të pronarëve, të pasurive të paluajtshme, pronë private dhe shkëmbimin e pronës, në funksion të procesit të rindërtimit, për shpalljen e zonës së re për zhvillim në njësinë administrative Laç, bashkia Kurbin” ; Vendimit nr. 78, datë 10.2.2021, të Këshillit të Ministrave Ministrave “Për ekzekutimin e vendimit të Gjykatës Evropiane për të Drejtat e Njeriut, datë 4.8.2020, për çështjen “Tërshana kundër Shqipërisë” (për kërkesën Nr.48756/14)”, Vendimit nr. 156, datë 10.2.2021, të Këshillit të Ministrave Ministrave “Për një shtesë fondi në buxhetin e vitit 2021, miratuar për Ministrinë e Shëndetësisë dhe Mbrojtjes Sociale, për Bashkinë Fier”; Vendimit nr. 174, datë 24.3.2021, të Këshillit të Ministrave Ministrave “Për kryerjen e pagesës së dozave të vaksinave, që rrjedh nga marrëveshja ndërmjet Ministrisë së Shëndetësisë dhe Mbrojtjes Sociale, ministrit të Shtetit për Rindërtimin dhe Institutit të Shëndetit Publik, dhe distributorit të autorizuar “Keymen Ilaç Sanayi ve Ticaret” A.Ş. për furnizimin e Republikës së Shqipërisë me vaksinën e inaktivizuar kundër COVID-19 (vero cell), Coronavac, të krijuar nga Sinovac Life Science Co Ltd. dhe të prodhuar në Republikën Popullore të Kinës”, Vendimit nr. 208, datë 29.3.2021, të Këshillit të Ministrave Ministrave “Për dhënie ndihme financiare familjes së Dëshmorit të Atdheut Arjan Sala”, Vendimit nr. 909, datë 18.11.2020, të Këshillit të Ministrave “Për përcaktimin e procedurave, të dokumentacionit dhe të masës së përfitimit të ndihmës financiare  për punonjësit dhe ish-punonjësit e rafinerisw së naftës, Ballsh”, Vendimit nr. 196, datë 31.3.2021, të Këshillit të Ministrave “Për indeksimin e Pensioneve dhe bazës së vlerësuar”, Vendimit të Këshillit të Ministrave nr. 416 datë 8.7.2021 “Për një rishpërndarje fondesh në buxhetin e miratuar për vitin 2021, ndërmjet Ministrisë së Financave dhe Ekonomisë dhe Drejtorisë së Shërbimeve Qeveritare”, Vendimit të Këshillit të Ministrave nr. 484 datë 30.7.2021 “Për një rishpërndarje fondesh ndërmjet programeve në buxhetin e vitit 2021, miratuar për Ministrinë e Financave dhe Ekonomisë”, zbatimi i Vendimit të Këshillit të Ministrave nr. 577 datë 06.10.2021 ““Për një shtesë fondi në buxhetin e vitit 2021, miratuar për Ministrinë e Financave dhe Ekonomisë, për  subvencionimin e pagesave të qirasë për familjet e mbetura të pastreha, si pasojë e fatkeqësive natyrore, tërmetit të datës 26.11.2019”, Zbatimi i Aktit Normativ Nr. 34, datë 03.12.2021, “Për disa ndryshime në Ligjin Nr. 137/2020 “Për buxhetin e vitit 2021” të ndryshuar, etj.
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
Në lidhje me këtë pikë vlerësojmë faktin se për të dhënat e raportuara nga Ministria e Financave dhe Ekonomisë dhe të dhënat e siguruara nga Sistemi Financiar Informatik i Qeverisë, për vitin 2021 nuk ka diferenca të planit të buxhetit për të gjitha shpenzimet, po ashtu edhe të realizimit faktik për shpenzimet e personelit dhe të tjera operative nuk ka mospërputhje, ndërsa për shpenzimet kapitale me financim të brendshëm dhe të huaj në lidhje me raportimin e realizimit faktik ka disa diferenca. Konkretisht për shpenzimet me financimin të brendshëm diferenca është -13.224 mijë lekë ndëresa shpenzimet e financimit të huaj janë në vlerë rreth 67.081 mijë lekë. 
Nga të dhënat e nxjerra nga SIFQ rezulton që ka vlera të regjistruara faktike me vlerë negative, çka nuk kanë kuptim financiar psh: në programin 10550 Tregu i Punës në Art.604 rezulton vlera faktike -252 mijë lekë e cila duhet të sistemohet per të mos interferuar në vlerat totale të realizimit.
Të ardhurat jashtë limitit: Nga të dhënat e Sistemit Informatik Financiar të Qeverisë konstatojmë se për vitin 2021 për këtë ministri janë realizuar të ardhura jashtë limitit në masën  2 417 717  mijë lekë, ndërsa nga raporti i paraqitur nga ministria rezulton 2 417 017 mijë lekë. Diferenca prej 700 mijë lekësh është në programin 01110 “Pranifikim, Administrim dhe Menaxhim i cili në SIFQ është 9 895 mijë lekë ndërsa në raportimin e MFE është 9 195 mijë lekë.

V. Performanca dhe statusi i produkteve të disa programeve kryesore.

1.Programi  “ Planifikimi, Menaxhimi dhe Administrimi ” (Programi 01110)

Objektivi i këtij programi është: Mirëmenaxhimi i financave publike përmes hartimit të politikave në fushën e financave dhe ekonomisë, si dhe rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respektim edhe të parimit të barazisë gjinore.

Produktet e këtij programi janë realizuar si më poshtë: 
Akte ligjore dhe nënligjore të miratuara - 172 të tilla nga drejtoritë përkatëse, sipas fushës, të dërguara për miratim në Këshillin e Ministrave. Fushat më kryesore me aktet ligjore e nënligjore të miratuar janë: ato të politikave fiskale, të buxhetit, të strehimit dhe ndihmës sociale, të arsimit të mesëm profesional etj. 
Trajnime të kryera nga QTATD, një pjesë e trajnimeve janë zhvilluar online dhe orari është reduktuar në 40 minuta një seancë trajnimi, plani rishikuar në 238 orë/trajnimi dhe realizimi faktik 233 orë/trajnimi. 
Kontrata të monitoruara nga CFCU- qëllimi monitoromit të së cilave është sigurimi i nje manaxhimi administrativ efektiv, financiar dhe teknik te projekteve te miratuara sipas marreveshjjeve financiare me Komisionin Evropian, Bankën Botërore dhe Donatorë të tjerë. Për vitin 2021, u planifikuan të monitoroheshin 34 kontrata, për 12-mujorin janë monitoruar 32  kontrata. 
Taksa pasurie të arkëtuara- për këtë produkt janë parashikuar dhe realizuar 1 200 000 njësi  pronësore të rregjistruara. Numri i njesive pronesore është i njëjtë me parashikimin vjetor sepse Sistemi Informatik i Kadastrës Fiskale në stadin aktual ka një numër të njësive pronësore të rregjistruara në tërësi me informacion nga ndërveprimi me disa regjistra të dhënash.  Mbi këtë bazë njësish pronësore stafet e NJVQV punojnë në plotësimin, verifikimin, përditësimin apo ndryshimet e nevojshme të të dhënave.

Investimet me financim  të brendshëm janë realizuar  391,292 mijë lekë, ose në masën                          94.3%.

Në fund të vitit 2021, kanë përfunduar plotësisht projektet si vijon:

 “Sistemi i linjave të elektrikut 6 Kw dhe 20 Kw në panelin qëndror”.
 “Përmirësimi i sigurisë së informacionit për infrastruktutrën e MFE
 “Sistemi i linjave te elektrikut 6 KW dhe 20 KW në panelin qendror”
 “Projekt preventivi per rikonstrukison ambientesh per arkivat CFCU”.
 “P.AS.T.4.Future”;  “NEST”; “BRE”; “OIS-AIR”

Projektet e tjera janë në vijimësi për vitin 2022, përsa i përkët fondeve buxhetore janë:
“Mirëmbajtja e sistemit te thesarit dhe blerje licenca Oracle”- plani buxhetit 95,564  mijë lekë dhe realizimi 95,564 mijë lekë. Projekti është në faze implementimi për licencat e reja dhe mirëmbajtjeje për ato ekzistuese.
 "Rritja e kapaciteteve HW për sistemin AFMIS”;
 “TVSH për projektet me financim të Huaj”;
 “Rikonstruksion ambientesh për arkivat CFCU”;
“Sistemi e-tax fraud & investigation” Projekti është realizuar por ka mbetur detyrimi per vlerën 40 mijë lekë, për të cilin  është çelur fondi për vitin 2022.
 “Sigurimi i ndërlidhjes me sistemin e Fiskalizimit për institucionet e MFE-së”- plan buxheti 73,505  mijë lekë dhe realizim 71,050 mijë lekë. Projekti është përfunduar.  

Programi  “ Menaxhimi i Shpenzimeve Publike” (Programi 01120)
Objektivi kryesor i këtij programi është: "Planifikimi më i mirë i shpenzimeve dhe një administrim i mirë i të ardhurave, duke reflektuar një rritje ekonomike të shpejtë dhe të qëndrueshme. Përmirësimi i cilësisë së Dokumentit të Programit Buxhetor Afatmesëm, si dhe të procesit të përgatitjes së këtij dokumenti gjatë fazës Strategjike dhe Teknike të tij."	

Për arritjen e këtij objektivi, për vitin 2021, janë realizuar produktet me të dhënat si më poshtë:
Akte ligjore dhe nënligjore të miratuara 11 nga drejtoritë përkatëse, sipas fushës, të dërguara për miratim në Këshillin e Ministrave. Fushat më kryesore me aktet ligjore e nënligjore të miratuar janë: ato të politikave fiskale, të buxhetit, të strehimit dhe ndihmës sociale, të arsimit të mesëm profesional etj. Planifikuar në vlerën 72,234.32  mijë lekë , realizuar 69,890 mijë lekë.
Raporte të Konsoliduara Financiare dhe Fiskale/Raporte financiare dhe fiskale të publikuara në kohë reale, transparente, të lexueshme dhe të aksesueshme lehtësisht / Janë publikuar raporte të ndryshme vjetore dhe periodike të MFE-së, planifikuar në vlerën 233,497.00  mijë lekë  213,653.72  realizuar  mijë lekë.

Programi  “ Ekzekutimi  i  Pagesave  të  Ndryshme” (Programi 01130)
Objektivi i këtij programi është: Ekzekutimi i pagesave të ndryshme sipas natyrës së tyre: për kuotat e antarësimeve në organizatat ndërkombëtare, për rritjen e kapitalit në institucionet financiare ndërkombëtare, shpërblime të menjehershme të funksionareve të lartë në rastet e largimit nga detyra, etj. 	
Për arritjen e këtij objektivi, për vitin 2021, janë realizuar produktet me të dhënat si më poshtë:
Shpërblime sipas funksionit; për këtë produkt, fondi i pakësuar është në vlerën 11,706 mijë lekë dhe janë shpërblyer 15 persona që kryenin funksione kushtetuese dhe të punonjësve të  shtetit.
Vendime Gjyqesore të Ekzekutuara nga te GJEDNJ. Janë ekzekutuar 12 vendime gjyqësore me vlerë 111,845 mijë lekë. 
Vendime Gjyqesore të Ekzekutuara, janë ekzekutuar 38 vendime gjyqësore me një vlerë 57,205 mijë lekë, të cilat konsistojnë për vendimet gjyqësore për burgim të padrejtë...etj.

Programi  “ Menaxhimi i të Ardhurave Tatimore” (Programi 01140)
Objektivi i këtij programi është: Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja, modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë. Implementimi efikas i legjislacionit tatimor dhe sigurimeve shoqërore, hetimi i rasteve të mashtrimit tatimor, zbatimi i strategjisë së përmbushjes së menaxhimit të riskut, përmirësimi i mëtejshëm i kontrollit tatimor dhe gjurmimi i mashtrimeve tatimore, mbledhja efikase dhe efektive e borxhit.
Për arritjen e këtij objektivi, për vitin 2021, janë realizuar produktet me të dhënat si vijon:
Tatimpagues të asistuar- realizuar në masën 119,324  me vlerë 2,162,568.43 mijë lekë. Shpenzime te kryera si perkrahja ndaj administrates per realizimin e detyrave funksionale dhe sherbimeve ndaj tatimpaguesve.
Inspektime, hetime tatimore- realizuar në masën e 5480  inspektimeve në vlerën  6,565 mijë lekë.
Realizim i cili është ngadalësuar si rezultat i ndryshimeve strukturore dhe planit të masave të marra në nivel politkbërje, për shkak të situatës së pandemisë.
Vendime gjyqësore të ekzekutuara- janë realizuar në masën 193 vendime,  në vlerën 208,027 mijë lekë.
Përmiresimi i modulit të menaxhimit të kontrollit të faturimit - projekt iniciuar në 2018, realizuar në vlerën 512,787.00 mijë lekë për vitin 2021.
Krijimi i një mjedisi të ri dhomë serverash (data center), sistem tefonik voip dhe monitorimi i qendërzuar për DPT/DRT, - realizuar në vlerën 15,000  mijë lekë.
Ngritja e sistemit për shkëmbimin e Informacionit financiar me entitetet e huaja-  realizuar në vlerën 15,000  mijë lekë.
	
Programi  “ Menaxhimi i të Ardhurave Doganore” (Programi 01150)
Objektivi i programit është krijimi i lehtësirave për operatorët ekonomikë nëpërmjet lehtësimit dhe përshpejtimit të proçedurave doganore.
Për arritjen e këtij objektivi, për vitin 2021, janë realizuar produktet me të dhënat si më poshtë:
Deklarata doganore të proçesuara- realizuar në masën 617,020 e deklaratave të procesuara, me vlërë 1,534,740 mijë lekë nga 1,580,742  mijë lekë të rishikuara.
Vendime Gjyqësore të Ekzekutuara- ezkekutuar 105 vendime gjyqësore me vlerë 53,733 mijë lekë.
Dixhitalizimi i Shërbimeve Doganore- produkt ky i realizuar në vlerën 32,496 mijë lekë.
Ne kuadër te garantimit te sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e fallsifikuara, evazioni fiskal etj.	janë realizuar:
Inspektime doganore të kryera, në masën e 6,535 inspektime nga inspektime të rishikuara, në vlerën 152,181 dhe Hetime Doganore të kryera në masën e 3,839 hetimeve në vlerën 7,945 mijë lekë.
Gjatë vitit 2021 kanë qenë në proçes hetimi çështje me karakter sensitiv apo kërkesa për verifikim nga të cilat, janë trajtuar 3839 çështje dhe mbyllur 1429 çështje.
Shërbim skanimi- produkt i realizuar në vlerën 1,660,686 mijë lekë. Aktualisht shërbimi i skanimit është efektiv në pesë pika doganore.

Programi  “ Lufta Kundër Transaksioneve Financiare Jo-Ligjore” (Programi 01160)
Objektivi është fokusur në: 1) Përmirësimin e kuadrit ligjor në fushën e parandalimit të pastrimit të parave dhe financimit të terrorizmit.  2) Monitorimin e përputhshmërisë ligjore të subjekteve raportuese të ligjit dhe rritja e numrit të subjekteve të trajnuara. 3) Përpunimin eficent i informacionit financiar të marrë nëpërmjet Raporteve të Transaksioneve të Vlerave dhe Raporteve të Aktiviteteve të Dyshimta me qëllim zhvillimin e kompletimin e dosjeve që lidhen me procesimin e aktiviteteve financiare kriminale. 4) Zhvillimin dhe përmirësimin e bashkëpunimit ndërinstitucional kombëtar e ndërkombëtar si dhe përgatitja e koordinimi i punës për bashkëpunimin me organizmat ndërkombëtare. 5) Përmirësimin e legjislacionit në lidhje me administrimin e pasurive të sekuestruara dhe konfiskuara.  6) Mirëadministrimin e pasurive të sekuestruara dhe të konfiskuara.  7) Përfundimin e procesit të administrimit të pasurive të konfiskuara me vendim të formës së prerë.

-Për arritjen e këtyre objektivivave, për vitin 2021,  janë  realizuar produktet me të dhënat si më poshtë:
RTV & RAD të analizuara, për këtë përiudhë janë realizuar 3,601 RTV& RAD, në vlerën 56,600.90 mijë lekë. Dhe Inspektime- janë kryer 132, në vlerën  5,922.90 mijë lekë.

Programi  “ Mbështetje për Zhvillim Ekonomik” (Programi 04130)
Lidhur me objektivin “Nxitja e investimeve të huaja direkte (IHD)”- për 12-mujorin 2021, janë realizuar produktet me të dhënat si më poshtë:
Promovimi i Shqipërisë si destinacion investimesh /kujdesi ndaj investitorëve, produkt ky i realizuar në masën  60,309.4  mijë lekë.  	
Projekti “Programi Italo-Shqiptar për Zhvillimin e Sektorit Privat në Shqipëri nëpërmjet një linje kredie për SME-të dhe sigurimin e Asistencës Teknike për to”, nga 54,249 mijë lekë të planifikuara janë realizuar 13,846 mijë lekë. 
 “Zbatimi i projektit "Rikonceptim dhe brandim i zyrave te AIDA" realizuar në vlerën 1,320 mijë lekë.
 “Blerje pajisje elektronike”, realizuar ne masen 702 mijë lekë.
 “Demshperblim per punonjesit e larguar nga sherbimi civil”, realizuar ne vlerën 7,815 mijë lekë.  
Lidhur me pbjektivin “Nxitja e investimeve private për ofrimin e punëve dhe shërbimeve publike nëpërmjet kontratave të Koncesionit/PPP”- është realizuar përdorimi i buxhetit në vlerën 14,529  mije lekë nga 20,353 mije lekë ose në masën 71.4 % duke realizuar 18-studime fizibiliteti për projektet Koncesionare/PPP dhe  janë shpenzuar 13,827 mijë lekë.
Lidhur me objektivin “Rritja e transparencës në procedura koncesioni” - është realizuar produkti Kontrata Koncesione/ PPP të publikuara në rregjistrin elektronik të koncesioneve, konkretisht 6 kontrata.
Lidhur me objektivin “Regjistrimi dhe Licensimi i Bizneseve” është realizuar përdorimi i buxhetit në vlerën 147,876 mije lekë nga 190,810 mije lekë ose në masën  77.5% duke realizuar “Shërbime të ofruara për bizneset sipas sistemit të Regjistrimit të Biznesit”- kanë marrë shërbime 123,334 biznese dhe realizimi  në vlerë eshtë 134,403 mijë lekë.
Shërbime të ofruara për bizneset sipas sistemit të Regjistrimit të Licencave- kanë marrë shërbime 6,960 biznese, realizuar në vlerë  8,675 mijë lekë.

Programi “Mbështetje për Mbikëqyrjen e Tregut, Infrastruktura e Cilësisë & Pronësia Industriale” ( Programi 04160)
Objektivi: Synohet rritja e shkallës së mbrojtjes të konsumatorit dhe shtetit nga matjet e pasakta nëpërmjet kryerjes se kalibrimeve dhe verifikimeve të mjeteve matëse që përdorin subjektet. Sigurimi i trasmetueshmërisë, gjurmueshmërisë së matjeve. Zhvillimi i infrastrukturës së integruar të matjeve duke marrë parasysh nevojat e Biznesit, Konsumatorit, Qeverisë dhe Industrisë.
Fondet e parashikuara për këtë program sipas planit vjetor të rishikuar janë në vlerën e  304,837 mijë lekë, nga të cilat për vitin 2021 janë realizuar në vlerën e 275,961 mijë lekë, ose në masën 91 %.

Për arritjen e objektivave të këtij programi janë realizuar:
Kryerja e verifikimeve të instrumenteve matës në përdorim (numër 35,306 verifikimesh). Zgjerimi i kapacieteve teknike të strukturave të DML-se.  Realizimi i fushatave ndërgjegjësuese për biznesin (njësia matëse: numër takimesh;  Realizimi i kalibrimeve në fushën e mases, forcës, volum, rrjedhjeve, gjatësi, presion, temperaturë, matje elektrike, lagështisë, kimisë; për këtë janë përdorur 116,649 mije lekë.
Deklarimi i aftësive matëse kalibruese ( CMC ) në data basën e BIPM për fushën e temperaturës, për fushën e matjeve dimesionale, presoni, volumeve. Akreditim i laboratorit elektrik, laboratorit të forcës dhe Laboratorit të Kimisë për vitet 2021 -2023, realizuar me vlerën 3’810 mijë lekë. 	
Inspektime për mbikëqyrjen e tregut në të gjithë territorin e vendit, ku janë realizuar 1,738 inspektime, shpenzuar 94,619.16 mijë lekë.
		
Programi   “ Sigurimet Shoqërore”  (Programi 10220)
Fondet e parashikuara për këtë program sipas planit vjetor të rishikuar janë në vlerën e   52,591,899.0 mijë lekë, nga të cilat për 12-mujorin 2021 janë realizuar në vlerën e  52,591,149 mijë lekë, ose në masën 100%.
Për arritjen e objektivit të këtij programi, për 12-mujorin 2021, janë realizuar produktet me të dhënat si më poshtë:
Transfertë buxhetore për të mbuluar diferencën midis të ardhurave dhe shpenzimeve të skemës së Pensioneve Publike, realizuar në vlerën e 39,570,220.8 mijë lekë.
Përfitime të llogaritura dhe shpërndara për programin e Kompensimit të Çmimeve, realizuar në vlerën e 5,108,019  mijë lekë.
Përfitime të llogaritura dhe shpërndara për programin e pensioneve të posaçme shtetërore, realizuar në vlerën e 89,338.00 mijë lekë.
Përfitime të llogaritura dhe shpërndara për shpërblime për Pensionet e Veteranëve realizuar në vlerën e 77,776 mijë lekë.
Përfitime të llogaritura dhe shpërndara për shpërblime për Invalidët e Punës, realizuar në vlerën e 93,234 mijë lekë.
Përfitime të llogaritura dhe shpërndara për kompensime për të ardhurat e pensionistëve, realizuar në vlerën e  4,165,463 mijë lekë.
Përfitime të llogaritura dhe shpërndara për kompensime për pensionet sociale realizuar në vlerën e 200,136 mijë lekë.
Përfitime të llogaritura dhe shpërndara për kompensime për "Trajtim i veçantë i punonjësve të nëntokës", realizuar në vlerën e  1,333,389 mijë lekë. 
Përfitues dhe pagesa të llogaritura e shpërndara për sigurimin suplementar për persona me statusin "Metalurg", realizuar në vlerën e 266,725.8 mijë lekë.
Përfitues dhe pagesa të llogaritura dhe shpërndara për sigurimin suplementar për persona nën statusin "Naftëtar"realizuar në vlerën e  746,977.56 mijë lekë.
Përfitime të llogaritura dhe shpërndara për kompensime mbi statusin "Dëshmor i Atdheut", realizuar në vlerën e 29,990 mijë lekë.
Përfitues dhe pagesa të llogaritura e të shpërndara për sigurimin suplementar të personave me statusin "Profesor”, realizuar në vlerën e 139,837.22 mijë lekë.
Përfitime të llogaritura dhe shpërndara për trajtimin e veçantë për shpenzime varrimi, realizuar në vlerën e 169,383  mijë lekë.
Përfitues dhe pagesa të llogaritura e të shpërndara për sigurimin shtetëror suplementar, realizuar në vlerën e  412,798.63 mijë lekë.
Përfitime të llogaritura dhe shpërndara për sigurimin suplementar të ish policëve, realizuar në vlerën e 182,261 mijë lekë.

Programi  “ Tregu i Punës” (Programi 10550)
Objektivi i këtij programi është arritja e aftësive më të larta dhe punë më të mirë për të gjithë femrat dhe meshkujt, nëpërmjet politikave të cilat nxisin vende pune cilësore dhe mundësi aftësimi për të gjithë femrat dhe meshkujt gjatë gjithë ciklit të jetës. 
Fondet e parashikuara për këtë program sipas planit vjetor të rishikuar janë në vlerën e  2,737,435 mijë lekë, nga të cilat për vitin 2021 janë realizuar në vlerën e 2,466,806 mijë lekë, ose në masën 90.1 %.
Për arritjen e objektivit, janë realizuar produktet me të dhënat si më poshtë:
Punëkërkues të papunë të punësuar - janë  realizuar  24,158 ndërmjetsime. Realizuar në vlerën 298,888.00 mijë lekë.
Punëkërkues të papunë të trajtuar me pagesë papunësie, janë  trajtuar 4,730 persona. Realizuar në vlerën 947,632.00 mijë lekë.
Të punësuar/trajnuar nëpërmjet programeve të nxitjes së punësimit- nga pjesemarrja në projeket e miratuara per vitin 2021 u punesuan 2240 punëkërkues të papunë sipas VKM-ve nxitjes se punesimit, shpezuar 393,105.00 mijë lekë.
Punëkërkues të papunë pjesëmarrës në formimit profesional, jane 6,631 persona, realizuar në vlerën  294,682.00 mijë lekë.
Janë dhënë 3438 leje pune për shtetasit e huaj, raportime statistikore, financiare, procedura prokurimi, realizuar në vlerën 78,380  mijë lekë.
Pagat e biznesit për masat anti  COVID- 19, planifikuar fondi me vlerë 461’306 mijë lekë, nga të cilat janë realizuar me vlerë prej 461,290.00 mijë lekë, me 1219 përfitues.

Programi  “ Inspektimi në Punë” (Programi 04170)
Objektivi: Nëpërmjet inspektimit të punës synohet realizimi i procesit të inspektimit, promovimin e një kulture parandaluese për kushtet e sigurisë dhe shëndetit në vendin e punës si dhe të qasjes së një pune të siguruar nga ana shoqërore e shëndetësore. 
Fondet e parashikuara për këtë program sipas planit vjetor të rishikuar janë në vlerën e 172,270.  mijë lekë, nga të cilat për vitin 2021 janë realizuar në vlerën e 163,089.7 mijë lekë, ose në masën  94.7%.
Për arritjen e objektivit, janë realizuar produktet “Inspektimet e realizuara nga ISHPSHSH”- për të cilin është realizuar përdorimi i buxhetit në vlerën 153,871 mijë lekë dhe janë ralizuar  7,039 nspektime, si dhe është realizuar rikonstruksioni i Godinës (Administrata Qendrore e ISHP) në vlerën 9,217 mijë lekë.

Programi  “Arsimi i Mesëm Profesional” (Programi 09240)
Fondet e parashikuara për këtë program sipas planit vjetor të rishikuar janë në vlerën e 2,730,084 mijë lekë, nga të cilat për vitin 2021 janë realizuar në vlerën e 2,307,305 mijë lekë, ose në masën 85 %.
Në funksion të përmbushjes së objektivit, janë realizuar produktet me të dhënat si më poshtë:
Nxënës që ndjekin shkollat e arsimit profesional, numri total 17,024 nxënës.
Janë akorduar afërsisht 4,372 bursa të përfituara nga nxënësit e arsimit profesional.
Mbikqyrje për projektin rikonstruksion i shkollës së mesme profesionale "Sali Ceka" Elbasan realizuar në vlerën 295 mijë lekë.
Rikonstruksion i shkollës së mesme profesionale "26 Marsi" Kavajë, realizuar në vlerën  26,876 mijë lekë.
Rikonstruksion i shkollës së mesme profesionale "Antoni Athanasi" Sarandë, realizuar lidhur kontrata në vlerën  63,586.25  mijë lekë.
Rikonstruksion çatie per repartin e praktikës (stalle) për shkollen profesionale "Irakli Terova", Korce, realizuar në vlerën 1,403 mijë lekë.
Mbështetje për arsimin dhe aftesimin profesional të orientuar drejt punësimit- realizuar në vlerën 53,834 mijë lekë.

Programi  “Strehimi” (Programi 06190)
Fondet e parashikuara për këtë program sipas planit vjetor të rishikuar janë në vlerën e  3,746,733 mijë lekë, nga të cilat për vitin 2021 janë realizuar në vlerën e  3,513,715 mijë lekë, ose në masën  94 %.
Për arritjen e objektivave të programit është realizuar: 
Subvencionimi i interesave për kreditë ekzistuese - janë subvencionuar interesat e kredive për rreth 3,745 familje, me vlerë të realizuar 133,000 mijë lekë. 
Subvencionimi i interesave të kredive të reja - fondi i planifikuar ishte 51,800 mijë lekë, por për shkak të normave të ulëta të interesave që nuk e kalonin 3% në bankat Raiffaisen dhe Intesa SanPaolo dhe në Bankën Kombëtare Tregëtare niveli 3% kalohet mesatarisht me 0.2%, fondi u rishikua në vlerën 21,800 mijë lek dhe 30,000 mijë lekë u rishpërndanë në produktin e subvencionimit të qirasë sipas ligjit të Strehimit. 
Subvencionim qiraje në tregun e lirë- nëpërmjet këtij programi kanë përfituar rreth 1,475 familje pa të ardhura apo me  të ardhura shumë të ulta me një vlerë prej 111,807 mijë lekë. Për vitin 2021 u parashikua vlera prej 100,000 mijë lekë përfshirë dhe qiranë financiare për bashkitë e Tiranës dhe Vlorës, për familjet e prekura nga investimet publike.
Subvencionimi i qirasë për familjet e prekura nga tërmeti - rreth 13,200 familje të prekura nga tërmeti i datës 26.11.2019 kanë përfituar subvencionimin e qirasë, me një vlerë prej 2,977,098 mijë lekë. Ashtu si dhe për subvencionimin e qirasë sipas ligjit të srehimit, bashkitë kanë miratuar në këshillin vendor nivelin mesatar të qirave, sipas strukturave të apartamenteve.
Grant i menjëhershëm - nga ky instrument financiar përfituan 10 familje të cilat plotësojnë kushtet sipas ligjit nr. 22/2018 “Për strehimin social” me një vlerë prej 2,367 mijë lekë. Për vitin 2021 u parashikuan 6,000 mijë lekë për 25 familje përfituese. Për shkak të kërkesës së ulët dhe nevojave emergjente të bashkisë Gramsh për programin e subvencionimit të qirasë ky produkt u pakësua në vlerën 4,258 mijë lekë.
Pronarë të pasurive të paluajtshme, pronë private të shpronësuar për interes publik, për rindërtimin nga tërmeti- janë shpronësuar 2 familje me një vlerë 2,882 mijë lekë. 

 Fondi i parashikuar, për projektet e shpalluara fituese për vitin 2021, është në total 92,875 mijë lekë, të detajuara si më poshtë:
Përmirësim i kushteve të banimit - 381 familje të komunitetit të varfër dhe të pafavorizuar kanë përmirësuar kushtet e jetesës nëpërmjet këtij programit me një financim prej  211,003 mijë lekë, i cili përbën 93% të vlerës së alokuar në total. 
Rikonstruksion i godinave në pronësi të NJVV për Strehim Social - 54 familje të pastreha kanë përfituar strehim në banesat sociale të rikonstruktuara me një financim prej 72,964 mijë lekë ose 99.9 % e vlerës së alokuara në total. 


VI. Komente dhe rekomandime 
· Paraqitja e informacionit si dhe të dhënat e raportuara në raportin e monitorimit janë paraqitur brenda afatit dhe në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”.
· Vërejmë që të dhënat e raportuara në raportin e monitorimit të Ministrisë së Financave dhe Ekonomisë, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 
· Raporti i monitorimit të MFE ka të plotësuara tabelat dhe gjithashtu në relacionin e tij ka një analizë të projekteve/produkteve dhe realizimit të fondeve buxhetore.
· Të dhënat faktike të raportuara nga ministria përgjithësisht janë të rakorduara me të dhënat faktike të Sistemit Informatik Financiar i Qeverisë (SIFQ) . Përjashtimisht për shpenzimet me financimin të brendshëm e cila ka një diferencë prej -13.224 mijë lekë ndëresa shpenzimet e financimit të huaj janë në vlerë rreth 67.081 mijë lekë. 
· Nga të dhënat e nxjerra nga SIFQ rezulton që ka vlera të regjistruara faktike me vlerë negative, çka nuk kanë kuptim financiar psh: në programin 10550 Tregu i Punës në Art.604 rezulton vlera faktike -252 mijë lekë e cila duhet të sistemohet per të mos interferuar në vlerat totale të realizimit.
· Gjithashtu pjesë e raportit të monitorimit janë të raportuara edhe realizimi i të ardhurave jashtë limitit. Nga të dhënat e Sistemit Informatik Financiar të Qeverisë konstatojmë se për vitin 2021 për këtë ministri janë realizuar të ardhura jashtë limitit në masën  2 417 717  mijë lekë, ndërsa nga raporti i paraqitur nga ministria rezulton 2 417 017 mijë lekë. Diferenca prej 700 mijë lekësh është në programin 01110 “Pranifikim, Administrim dhe Menaxhim i cili në SIFQ është 9 895 mijë lekë ndërsa në raportimin e MFE është 9 195 mijë lekë.
·  Në analizën narrative nuk është bërë pjesë përcaktimi i pikës 148 të Udhëzimit nr.1, datë 10.01.2022 “Për zbatimin e buxhetit të vitit 2022”, më poshtë cituar:
“Për plotësimin e anekseve të raporteve të monitorimit për vitin 2021 si dhe ato periodike dhe vjetore të vitit 2022, strukturat përgjegjëse për monitorimin e buxhetit dhe monitorimin e investimeve publike, në strukturat përgjegjëse për buxhetin në ML/IB, të dhënat do t’i sigurojnë nga raportet përkatëse të modulit të Monitorimit të Buxhetit dhe Portofolit të Projekteve (BPPM), në sistemin AFMIS. Këto të dhëna duhet të jenë të njejta me të dhënat e strukturave buxhetore përkatëse në Sistemin Informatik Financiar të Qeverisë (SIFQ). Nëse nuk janë të barabarta, kjo duhet të evidentohet nga ana e ML/IB në relacionin shoqërues të raporteve të monitorimit,  ku të jepen shpjegimet përkatëse. Gjithashtu në relacion duhet të evidentohen të gjitha problematikat që lidhen me përdorimin e raporteve të modulit të Monitorimit të Buxhetit dhe Portofolit të Projekteve (BPPM) me formatin apo përmbajtjen e tyre.
· [bookmark: _GoBack]Raporti i monitorimit për vitin 2021 nuk është publikuar në faqen zyrtare të Ministrisë së Financave dhe Ekonomisë.
